**CYFEIRNOD CAJE:** CYM/WALES/2022/0034



**SWYDD-DDISGRIFIAD**

**MANYLION Y SWYDD**

|  |  |
| --- | --- |
| **Teitl y Swydd** | Arweinydd Addysg Gofal Sylfaenol a Chymunedol Amlbroffesiynol |
| **Band Cyflog** | 8c |
| **Is-adran/Cyfarwyddiaeth** |  |
| **Adran** |  |

**TREFNIADAU SEFYDLIADOL**

|  |  |
| --- | --- |
| **Yn atebol o ran rheolwr i:** |  |
| **Yn adrodd i: Enwch y Rheolwr Llinell** |  |
| **Yn atebol yn broffesiynol i:** |  |

# EGWYDDORION CRAIDD GIG CYMRU

|  |  |  |  |
| --- | --- | --- | --- |
| Rydym yn rhoi cleifion a defnyddwyr ein gwasanaethau yn gyntaf | Core Policy 1 | Rydym yn myfyrio ar ein profiadau ac yn dysgu ohonynt | **Core Policy 4** |
| Rydym yn ceisio gwella ein gofal ni | **Core Policy 2** | Rydym yn gweithio mewn partneriaeth ac fel tîm | **Core Policy 5** |
| Rydym yn canolbwyntio ar lesiant ac atal | **Core Policy 3** | Rydym yn gwerthfawrogi pawb sy'n gweithio i'r GIG | **Core Policy 5** |

**CRYNODEB O'R SWYDD**

|  |
| --- |
| Bydd swyddi Arweinydd Addysg a Hyfforddiant Gofal Sylfaenol a Chymunedol Amlbroffesiynol (7 swydd ledled Cymru, 1 fesul Bwrdd Iechyd) yn cefnogi cyflwyno fframwaith addysg a hyfforddiant amlbroffesiynol cynhwysfawr ar gyfer gofal sylfaenol a chymunedol yng Nghymru.  Bydd y rôl yn cefnogi AaGIC a Byrddau Iechyd Lleol i drawsnewid trwy ddylunio, sefydlu a darparu dulliau newydd o hyfforddi ac addysg amlbroffesiynol ar draws AaGIC a’u Bwrdd Iechyd. Bydd y rôl yn sicrhau y darperir rhaglenni hyfforddi o ansawdd uchel sy'n bodloni gofynion rheoleiddio a chanllawiau a gynhyrchir gan gyrff eraill (er enghraifft, Colegau Brenhinol).  Bydd gan ddeiliad y swydd rôl arweiniol yn lleol wrth gefnogi Byrddau Iechyd i ddarparu addysg a hyfforddiant o ansawdd uchel gan weithio gydag ystod gymhleth ac amrywiol o randdeiliaid gan gynnwys Cydweithrediaethau Proffesiynol, Clystyrau, darparwyr gofal sylfaenol, asiantaethau eraill a darparwyr hyfforddiant yn ogystal â rôl ehangach sy'n cwmpasu mewnbwn sesiynol penodedig o fewn AaGIC. Byddant hefyd yn chwarae rhan allweddol fel rhan o rwydwaith ehangach o Arweinwyr Clinigol yr Academi ar lefel genedlaethol ledled Cymru.  Bydd arweinwyr Addysg a Hyfforddiant yn gweithio ar y cyd ag Uned Addysg a Hyfforddiant Sylfaenol Chymunedol Amlbroffesiynol AaGIC ac ochr yn ochr â Deoniaethau ôl-raddedig, ac arweinwyr proffesiynol ar draws ystod eang o weithwyr proffesiynol gan gynnwys yr holl gontractwyr annibynnol (Fferyllwyr, Meddygon Teulu, Deintyddion ac Optometryddion) yn ogystal â nyrsys, gwyddonwyr Gofal Iechyd a Gweithwyr Proffesiynol Perthynol i Iechyd i lunio’r dull cenedlaethol o gomisiynu hyfforddiant ac addysg ar gyfer gofal sylfaenol a chymunedol a sicrhau bod hyn yn addas i’r diben.  Bydd Arweinwyr Addysg a Hyfforddiant yn gweithio fel rhan o rwydwaith Cymru gyfan i sicrhau bod hyfforddiant ac addysg yn cefnogi darparu’r model gofal sylfaenol i Gymru a’r dyheadau ehangach a nodir yn 'Cymru Iachach’.  Bydd y rôl yn cefnogi gwasanaethau ym maes gofal sylfaenol a chymunedol i nodi'r sgiliau sydd eu hangen yn eu gweithlu lleol a chydlynu addysg a hyfforddiant i ddiwallu'r angen hwnnw. Mae hyn yn cynnwys addysg a hyfforddiant o fewn gofal sylfaenol a chymunedol i gefnogi:   * Staff sy'n newydd i'r gweithlu * Datblygu rolau newydd * Datblygiad proffesiynol parhaus i gynnal ac ymestyn sgiliau i weithio ar ben uchaf trwyddedau * Gweithio a dysgu amlbroffesiynol * Gweithlu'r dyfodol |

**DYLETSWYDDAU/CYFRIFOLDEBAU**

|  |
| --- |
| Mae hon yn rôl allweddol ac mae'n cwmpasu arweinyddiaeth, cynllunio strategol a rheolaeth o agweddau allweddol ar drawsnewid y gweithlu trwy addysg, hyfforddiant a datblygiad.  **Bwrdd Iechyd**   1. Arwain ar ddadansoddi a deall ystod eang o wybodaeth hynod gymhleth, cynnal gwerthusiadau opsiynau a chymryd cyfrifoldeb am wneud penderfyniadau lle mae barn yn wahanol neu lle nad oes ateb amlwg. e.e. yn ystod trafodaethau cynllunio strategol gyda rhanddeiliaid lluosog, neu'n seiliedig ar ddata ansoddol neu werthusiad meintiol cymhleth. 2. Darparu arweinyddiaeth mewn addysg a hyfforddiant sy’n cyd-fynd â gofynion cymhleth Byrddau Iechyd ac AaGIC gan weithio o fewn strwythur cymhleth ac yn aml heriol Byrddau Iechyd, gan gynnwys Cyfarwyddwyr Rhaglenni Hyfforddiant, Hwyluswyr Addysg, Cyfarwyddwyr Meddygol Cyswllt, a darparwyr addysg lleol. 3. Defnyddio sgiliau dadansoddi a gwerthuso cadarn i gydlynu rhwydwaith o ddarpariaeth ar lefel leol gan ddarparwyr addysg lleol gan gynnwys arferion hyfforddi, cyfleusterau hyfforddi gwell, colegau lleol, academïau hyfforddi a fforymau lleol eraill. 4. Gweithio gydag arweinwyr clystyrau a Chydweithrediadau Proffesiynol fel rhan o gylchred y Cynllun Tymor Canolig Integredig (IMTP) blynyddol i nodi blaenoriaethau allweddol ar gyfer newid a datblygu gwasanaethau a fydd yn effeithio’n sylweddol ar ofynion addysg a hyfforddiant mewn lleoliadau sylfaenol a chymunedol (er enghraifft, modelau gwasanaeth newydd; newidiadau mewn darpariaeth gwasanaeth ar lefel leol ac ati). 5. Datblygu proses flynyddol ar gyfer nodi anghenion hyfforddi ar draws ystod eang a chymhleth, o grwpiau amlbroffesiynol a bwydo hyn, trwy'r broses cynllunio addysg a hyfforddiant flynyddol, yn lleol ac yn genedlaethol. 6. Datblygu proses ar gyfer blaenoriaethu anghenion hyfforddi ar draws grwpiau amlbroffesiynol o fewn gofal sylfaenol a chymunedol gan weithio drwy seilwaith y clwstwr. Wrth reoli gofynion a disgwyliadau cystadleuol ystod eang ac amrywiol o grwpiau/timau proffesiynol. 7. Arwain datblygiad rhaglen hyfforddi flynyddol yn seiliedig ar anghenion a blaenoriaethau a nodwyd i lywio blaenoriaethau blynyddol lleol a chenedlaethol. 8. Arwain ar nodi cyfleoedd ar gyfer hyfforddiant a datblygiad rhyngbroffesiynol a chynnwys y rhain mewn rhaglenni hyfforddi lleol. 9. Arwain y gwaith o gefnogi rhaglenni gwaith ar ran AaGIC sy'n cefnogi datblygiadau a mentrau blaenoriaeth.   Arwain ar gyflwyno rhaglenni addysg a hyfforddiant ar gyfer gweithwyr amlbroffesiynol a grwpiau ar draws y Bwrdd Iechyd.  Arwain ymagwedd gydgysylltiedig at yr holl faterion sy’n ymwneud â darparu a rheoli hyfforddiant ac addysg amlbroffesiynol ar gyfer y sawl sydd wedi cofrestru a’r rhai nad ydynt wedi cofrestru.  Mynd ati i hyrwyddo hyfforddiant o ansawdd uchel er mwyn cefnogi diogelwch cleifion.  Arwain datblygiad fframwaith DPP amlbroffesiynol.  Sicrhau bod systemau ar waith i ddarparu cymorth gweithredol a bugeiliol i hyfforddwyr wrth gyflawni eu rôl (a sicrhau eu bod yn gwybod sut i gael mynediad at y cymorth hwn, os oes angen).  Arwain y gwaith o gefnogi datblygiad, strwythur ac amserlen cynllunio strategol a chynllunio busnes hirdymor ar gyfer Fframwaith Addysg a Hyfforddiant Cymru a’i ddehongliad a’i weithrediad dilynol o fewn eu Bwrdd Iechyd eu hunain.  Paratoi a chyflwyno achosion busnes hynod gymhleth fel y bo’n briodol, a fydd â goblygiadau ac effaith pellgyrhaeddol ar draws eu swyddogaethau Gofal Sylfaenol a Chymunedol a thu hwnt.  **Cenedlaethol**  Ymgymryd â rôl arweiniol genedlaethol benodedig wrth gyd-gynhyrchu agweddau hynod gymhleth ar y fframwaith fel y bo’n briodol i’r proffesiwn ac arbenigedd yr arweinydd gan weithio ar y cyd ag Arweinwyr Addysg a Hyfforddiant eraill ledled Cymru a gyda’r Uned Addysg a Hyfforddi Gofal Sylfaenol a Chymunedol Amlbroffesiynol.  Gweithredu fel pwynt cyswllt rhwng AaGIC ac Academïau lleol a chymryd rhan mewn trefniadau a gynlluniwyd i sicrhau cydweithio agos rhwng Byrddau Iechyd ac AaGIC gan gynnwys presenoldeb rheolaidd mewn cyfarfodydd rhwydwaith chwarterol.  Dylanwadu ar flaenoriaethu gofynion cenedlaethol ar gyfer hyfforddiant ac addysg trwy'r asesiad anghenion lleol a sicrhau bod hyn yn bwydo i mewn i broses flynyddol AaGIC.  Cyflwyno blaenoriaethau arfaethedig a nodwyd ar gyfer hyfforddiant amlbroffesiynol trwy drefniadau rhyngwyneb yn flynyddol.  Cynghori AaGIC ar newidiadau y gall fod eu hangen i gynnwys cwricwla er mwyn sicrhau perthnasedd i ddyluniad rolau a gwasanaethau mewn lleoliadau sylfaenol a chymunedol.  \*Mae rolau arweiniol yn debygol o gynnwys gofal brys a thu allan i oriau; datblygu fframwaith hyfforddwyr MPE; cyrhaeddiad gwahaniaethol; gwella ansawdd; modelau goruchwylio sy'n seiliedig ar gymhwysedd; cynllunio'r gweithlu; arweinyddiaeth a dysgu rhyngbroffesiynol a meysydd penodol o ofal clinigol (e.e. Eiddilwch, iechyd meddwl).  **Gwella a Monitro**  **Bwrdd Iechyd**  Monitro a goruchwylio darpariaeth ystod gymhleth o addysg a hyfforddiant amlbroffesiynol ar lefel leol a sicrhau ymlyniad at systemau rheoli ansawdd cenedlaethol.  Darparu cefnogaeth, cyngor, arweiniad ac arbenigedd proffesiynol mewn perthynas ag ansawdd yr hyfforddiant.  Monitro, dadansoddi a chynghori ar effaith newidiadau mewn darpariaeth gwasanaeth ar addysg a hyfforddiant, y gall rhai ohonynt fod yn gymhleth iawn, gan ei gwneud yn ofynnol i ddeiliad y swydd oresgyn rhwystrau i ddealltwriaeth a her.  Adolygu'r rhyngweithio cymhleth ac amrywiol rhwng ystod o dimau gofal iechyd amlbroffesiynol, defnyddio gwybodaeth a phrofiad proffesiynol i nodi cyfleoedd i wahanol broffesiynau gofal iechyd gydweithio'n fwy effeithiol trwy gyfrwng addysg a hyfforddiant.  Monitro, gwerthuso a dadansoddi data hynod gymhleth a ddarperir gan oruchwylwyr addysg lleol i gael adborth ar gyflwyno rhaglenni ac argymell newidiadau i ddarpariaeth gwasanaeth yn unol â hynny.  Arwain y gwaith o rannu ystod gymhleth o arfer da a dysgu yn lleol gyda rhanddeiliaid perthnasol.  Cefnogi’r gwaith parhaus o gydnabod a phroffesiynoli hyfforddwyr amlbroffesiynol gan gynnwys cysylltu ag AaGIC i sicrhau bod cronfa ddata gyfredol o hyfforddwyr yn cael ei chynnal.  Hwyluso sefydlu hyfforddwyr amlbroffesiynol newydd sy'n gweithio o fewn proses achredu AaGIC y cytunwyd arni.  **Cenedlaethol**  Dylanwadu ar ddylunio a darparu systemau rheoli ansawdd cenedlaethol.  Ymchwilio, gwerthuso a dadansoddi darpariaeth gyfredol a nodi cyfleoedd ar gyfer gwella ansawdd a chyflwyniad rhaglenni hyfforddi ac addysg lleol a chenedlaethol.  Bwydo themâu a materion allweddol i mewn yn seiliedig ar adborth lleol gan fyfyrwyr a goruchwylwyr addysgol.  Ymateb i adolygiadau AaGIC ar faterion penodol yn ymwneud â chyflwyno rhaglenni cenedlaethol neu leol (er enghraifft, adroddiadau risg).  Rhannu arferion da a dysgu a ddatblygwyd yn lleol y gellir eu defnyddio i ysgogi gwelliant mewn darpariaeth Gofal Sylfaenol a Chymunedol gymhleth ar sail genedlaethol.  Rheoli cronfeydd data cymhleth niferus o hyfforddiant a hyfforddwyr amlbroffesiynol a sicrhau eu bod yn parhau i gydymffurfio â gofynion cenedlaethol.  Arwain cynrychiolaeth y Bwrdd Iechyd ar gyfer dylunio a darparu fframwaith addysg hyfforddwyr amlbroffesiynol.  **Cyfathrebiadau**  **Bwrdd Iechyd**  Cynrychioli eu Bwrdd Iechyd a gweithio gyda phartneriaid cyflawni allweddol, grwpiau a rhanddeiliaid eraill sy’n mynychu ac yn cynnal digwyddiadau proffil uchel yn lleol ac yn genedlaethol i ddatblygu cysylltiadau allweddol ac i sicrhau ymgysylltu ac ymatebolrwydd lleol effeithiol yn unol â dyheadau cenedlaethol a lleol  Cyhoeddi cyfathrebiadau i sicrhau cydymffurfedd ag amcanion strategol a chynorthwyo gyda chyfathrebiadau eraill, cysylltiadau cyhoeddus a Llywodraeth Cymru.  Sicrhau bod sianeli ymgysylltu a chyfathrebu effeithiol ar waith gyda darparwyr addysg lleol cymhleth ac amrywiol a strwythurau proffesiynol cysylltiedig yn lleol (er enghraifft, Cyfarwyddwyr Rhaglen Hyfforddi Meddygon Teulu, Deoniaid Cyswllt) i sicrhau cydweithredu ar draws adrannau a hwyluso safoni ymagwedd, rhannu gwybodaeth a chyd-ddealltwriaeth o faterion.  **Cenedlaethol**  Datblygu perthnasoedd effeithiol a chynhyrchiol â chyrff allanol i sicrhau bod rôl eu Bwrdd Iechyd ac AaGIC yn cael ei chydnabod a’i hyrwyddo, gan feithrin perthnasoedd allweddol a chynnal rhwydweithiau yn fewnol ac yn allanol, gan reoli rhwydweithiau cymhleth ac arwyddocaol ar lefel genedlaethol, rhanbarthol a lleol yn ôl yr angen.  Bydd y swydd hon yn gofyn am y sgiliau i reoli safbwyntiau gwrthgyferbyniol sydd gan wahanol grwpiau proffesiynol ac agendâu gwahanol sy'n creu rhwystrau rhag derbyn. E.e., wrth newid y model darparu gwasanaeth, cyflwyno a chymysgedd sgiliau sy'n herio'r status quo.  Sefydlu eu hunain fel pwynt cyswllt allweddol, o fewn AaGIC ac o fewn eu Bwrdd Iechyd, ar unrhyw faterion yn ymwneud â Rhaglen Addysg a Hyfforddiant Gofal Sylfaenol a Chymunedol Cymru Gyfan. Bydd hyn yn cynnwys cyflwyno gwybodaeth a materion hynod gymhleth mewn sefyllfaoedd sensitif, gan gyflwyno negeseuon anodd i ystod eang o randdeiliaid mewnol ac allanol ynghylch rhoi newid ac arloesi ar waith.  Cymryd rhan a chyflwyno mewn digwyddiadau cenedlaethol i lywio datblygiad hyfforddiant ac addysg amlbroffesiynol yng Nghymru.  **Polisi**  Arwain datblygiad a gweithrediad polisïau a gweithdrefnau lleol sy’n cefnogi’r Fframwaith Addysg a Hyfforddiant, tra’n sicrhau aliniad parhaus â strategaethau cenedlaethol perthnasol a newidiadau polisi.  Yn gyfrifol am ddatblygu a gweithredu polisïau addysgol lleol a fydd yn effeithio ar yr holl glinigwyr sy’n gweithio ym maes Gofal Sylfaenol a Chymunedol yn yr ardal.  Un o brif gyfrifoldebau'r swydd fydd y cyfrifoldeb am ddatblygu a gweithredu polisi addysg a hyfforddiant gofal sylfaenol a chymunedol lleol.  **Cyllid a Chyllideb**  **47**.Yn amodol ar amrywiad lleol fel y'i diffinnir gan bob Bwrdd Iechyd. Fodd bynnag, bydd y rôl hon yn gyfrifol am fonitro a rheoli cyllidebau ar ran y Bwrdd Iechyd yn eu maes proffesiynol.  Blaenoriaethu adnoddau hyfforddi lleol o fewn trefniadau'r Academi ddatganoledig.  Darparu gwybodaeth arbenigol broffesiynol ac arbenigol i gefnogi’r corff cenedlaethol i fonitro effeithiolrwydd dyraniad ariannol AaGIC i gefnogi darpariaeth addysg a hyfforddiant ôl-raddedig.  **Adnoddau Dynol**  Yn amodol ar amrywiad lleol fel y'i diffinnir gan bob Bwrdd Iechyd. Fodd bynnag, mae'r rôl hon yn debygol o fod â chyfrifoldeb am reolaeth uniongyrchol a matrics ar gyfer grŵp amrywiol a chymhleth o staff proffesiynol.  Sefydlu diwylliant o waith tîm a chydweithredu er mwyn symud amcanion yn eu blaenau trwy benderfyniadau effeithiol yn seiliedig ar wybodaeth hysbys ac ymwybyddiaeth fusnes dda.  Cyflawni dyletswyddau AD a chyllid priodol eraill nad ydynt wedi'u cynnwys uchod fel y cytunwyd gyda'r Rheolwr Llinell.  Lle bo angen, datblygu a chyflwyno ymyriadau hyfforddiant ac addysg yn uniongyrchol i grwpiau proffesiynol priodol.  **Cyfrifoldeb am Ymchwil a Datblygu**  Ymchwilio i arfer gorau ac arloesedd ar addysg a hyfforddiant Gofal Sylfaenol a Chymunedol gan gynnwys meincnodi data cymhleth yn erbyn arweinwyr gwasanaeth i sicrhau canlyniadau o ansawdd. Defnyddio barn broffesiynol i ddewis yr atebion mwyaf priodol a nodwyd drwy'r ymchwil a hyrwyddo/amddiffyn barn broffesiynol ar yr wybodaeth hon wedi'i herio gan safbwyntiau cyferbyniol.  Arwain y gwaith o archwilio, gwerthuso a dadansoddi effeithiolrwydd y rhaglenni a weithredir i drawsnewid hyfforddiant ac addysg staff ym maes Iechyd a Gofal Cymdeithasol yn eu Bwrdd Iechyd.  **Digidol**  Yn gyfrifol am systemau gwybodaeth sy'n rhan o'r adrannau e.e. systemau rheoli perfformiad, systemau gwybodaeth ar y we ac ati.  Defnyddio ystod eang o gymwysiadau TG i lunio adroddiadau yn seiliedig ar ystod o wybodaeth o amrywiaeth o ffynonellau, gan gyflwyno'r rheini i grwpiau yn ôl yr angen.  Mae angen sgiliau bysellfwrdd ar gyfer cwblhau adroddiadau, dogfennau ac ati.  **Arall:**  Bydd disgwyl i ddeiliad y swydd gyflawni amcanion y cytunwyd arnynt a bydd yn cael rhyddid i wneud hyn yn ei ffordd ei hun, gan weithio o fewn polisïau proffesiynol eang; bydd angen felly i ddeiliad y swydd allu rheoli staff a gallu sicrhau eu bod yn cael eu cefnogi i weithio'n annibynnol, dan arweiniad y polisi a'r strategaeth genedlaethol.  Amlinelliad yn unig yw'r swydd-ddisgrifiad a manyleb y person o'r tasgau, y cyfrifoldebau a'r canlyniadau sy'n ofynnol yn y rôl. Bydd deiliad y swydd yn cyflawni unrhyw ddyletswyddau eraill sy’n rhesymol ofynnol gan eu rheolwr llinell ac AaGIC.  Gellir adolygu'r swydd-ddisgrifiad a manyleb y person yn barhaus yn unol ag anghenion newidiol sefydliad, AaGIC a phartneriaid allweddol eraill.  **Ymdrech ac Amgylcheddol**  Mae'r swydd yn cynnwys amrywiaeth o dasgau a fyddai'n cynnwys sefyll, cerdded, eistedd, gwaith desg, ac eistedd mewn cyfarfodydd am gyfnodau hir o bryd i'w gilydd.  Canolbwyntio am gyfnodau hir wrth wirio dogfennau allweddol, dehongli a dadansoddi ystadegau a data, rheoli blaenoriaethau a darparu swyddogaeth sicrhau ansawdd a datblygu adroddiadau lefel uchel a chymhleth  Hwyluso a chymryd rhan mewn cyfarfodydd sy’n gofyn am lefel uchel o ganolbwyntio ar ystod eang o bynciau, gydag amrywiaeth o gynulleidfaoedd a chymysgedd o bobl yn bresennol.  Cyfnodau hir o ganolbwyntio dwys, gyda'r gallu i reoli gofynion sy'n cystadlu ac ymgysylltu ac ystyried opsiynau/datrysiadau amgen tra’n destun craffu ac o dan bwysau sylweddol.  Y gallu i deithio fel rhan o rôl leol a chenedlaethol. |

**MANYLEB Y PERSON**

|  |  |  |  |
| --- | --- | --- | --- |
| **RHINWEDDAU** | **HANFODOL** | **DYMUNOL** | **DULL**  **ASESU** |
| **Cymwysterau**  **a/neu Wybodaeth** | Addysg hyd at lefel gradd ôl-raddedig mewn pwnc perthnasol, neu lefel gyfatebol o brofiad o weithio ar lefel debyg mewn maes arbenigol  Gradd Meistr mewn pwnc perthnasol, neu lefel gyfatebol o brofiad o weithio ar lefel debyg  Sgiliau rheoli cyffredinol, rheoli rhaglen a rheolaeth ariannol a phrofiad ar lefel arbenigol mewn sawl maes sy'n berthnasol i'r swydd    Cofrestriad Proffesiynol gyda'r Cyngor Meddygol Cyffredinol (GMC), y Cyngor Nyrsio a Bydwreigiaeth (NMC), y Cyngor Proffesiynau Gofal ac Iechyd (HCPC) neu’r Cyngor Fferyllol Cyffredinol (GPHC)  Gwybodaeth arbenigol, fanwl am addysg a hyfforddiant - gan gynnwys dysgu seiliedig ar waith a/neu addysg ôl-raddedig  Profiad sylweddol o arwain trawsnewid gweithlu, rhaglenni addysg a hyfforddiant neu raglenni gweithredu lefel uchel eraill mewn meysydd eraill  Datblygu strategaeth mewn meysydd polisi newydd a’i rhoi ar waith.  Profiad rheoli rhaglen o arwain a gweithredu newid strategol ar lefel genedlaethol  Gwybodaeth a phrofiad helaeth o weithio mewn lleoliad Gofal Sylfaenol/Cymunedol  Gwybodaeth am bwysigrwydd technoleg sy'n dod i'r amlwg mewn gofal iechyd a'i bwysigrwydd i'r agenda iechyd a gofal  Dangos meddwl strategol a phrofiad profedig o reoli, cynllunio ariannol a busnes, gan ddarparu atebion cymhleth ar amser ac o fewn y gyllideb  Y gallu i ddehongli polisi cenedlaethol a chynnig arbenigedd pwnc i ddylanwadu ar gyfeiriad a gweithrediad, gyda'r hyder i drafod hyn ar lwyfan cenedlaethol | Cymhwyster ôl-raddedig mewn addysg neu hyfforddiant | Ffurflen gais a gwiriadau cyn cyflogaeth |
| **Profiad** | Profiad fel goruchwyliwr addysgol neu glinigol, mentor, goruchwyliwr ymarfer neu aseswr hyfforddeion ôl-raddedig o fewn y GIG  Tystiolaeth o brofiad o ansawdd uchel yn y sector addysg ac iechyd, yn enwedig mewn perthynas â chyfrifoldebau penodol y rôl hon  Profiad o weithio mewn cyd-destun aml-broffesiynol o fewn Gofal Sylfaenol a Chymunedol  Dangos meddwl strategol a phrofiad profedig o reoli, cynllunio ariannol a busnes, gan ddarparu atebion cymhleth ar amser ac o fewn y gyllideb  Profiad o reoli rhaglenni a rheolaeth ariannol mewn tîm cymhleth, amlddisgyblaethol ar ffurf matrics | Profiad fel hyfforddwr Meddyg Teulu neu Addysgwr Practis ar gyfer uwch ymarfer clinigol o fewn eich disgyblaeth eich hun  Profiad amlwg o ddatblygu mentrau sy'n pontio ffiniau proffesiynol | Ffurflen gais a chyfweliad |
| **Doniau a**  **Galluoedd** | Sgiliau arwain a rheoli  Sgiliau negodi rhagorol  Gallu profedig i gyfathrebu â gweithwyr proffesiynol ac i safon uchel ar lafar ac yn ysgrifenedig  Y gallu i sefydlu a chynnal perthnasoedd gwaith effeithiol gyda rhanddeiliaid allweddol ar bob lefel gan gynnwys gyda staff uwch ar lefel Cyfarwyddwr Gweithredol a Meddygol gan ddangos y sensitifrwydd sydd ei angen i gydbwyso a datrys tensiynau wrth weithio gydag ystod o gysylltiadau yn fewnol ac yn allanol  Gallu ymgysylltu â gweithwyr proffesiynol o bob disgyblaeth a nodi pwrpas cyffredin  Y gallu i deithio a gweithio o bell/cyd-gynhyrchu gwaith  Sgiliau bysellfwrdd a  gwybodeg uwch | Yn gallu siarad Cymraeg | Cyfweliad |
| **Arall** |  |  | Ffurflen gais a chyfweliad |
| **GOFYNION CYFFREDINOL**  Cynhwyswch y rhai sy'n berthnasol i ofynion y swydd   * **Gwerthoedd:**  Mae’n rhaid i bob un o weithwyr y Bwrdd Iechyd arfer ac ymgorffori’r Datganiadau Gwerthoedd ac Ymddygiad er mwyn iddynt ddod yn rhan anhepgor o fywyd gwaith deiliad y swydd ac i’r egwyddorion gael eu hymgorffori yn niwylliant y sefydliad. * **Gweithiwr Iechyd Proffesiynol Cofrestredig:** Mae’n rhaid i bob gweithiwr, y mae disgwyl iddo gofrestru â chorff proffesiynol er mwyn cael ymarfer yn ei broffesiwn, gydymffurfio â’i god ymddygiad a gofynion ei gofrestriad proffesiynol. * **Gweithwyr Cymorth Gofal Iechyd:** Mae gweithwyr cymorth gofal iechyd yn gwneud cyfraniad gwerthfawr a phwysig at ddarparu gofal iechyd o ansawdd uchel. Mae Cod Ymddygiad cenedlaethol GIG Cymru yn disgrifio’r safonau ymddygiad ac agwedd sy’n ofynnol gan bob Gweithiwr Cymorth Gofal Iechyd a gyflogir gan GIG Cymru. Mae gan Weithwyr Cymorth Gofal Iechyd gyfrifoldeb, a dyletswydd gofal, i sicrhau na fydd eu hymddygiad yn disgyn islaw’r safonau a nodir yn y Cod, ac i sicrhau na fydd unrhyw weithred neu esgeulustod ar eu rhan hwy yn peryglu diogelwch a llesiant defnyddwyr gwasanaeth a’r cyhoedd pan fyddant yn eu gofal. * **Cymhwysedd:** Ni ddylai deiliad y swydd weithio y tu hwnt i’w lefel cymhwysedd ddiffiniedig ar unrhyw adeg. Os oes unrhyw bryderon ynghylch hyn, dylai deiliad y swydd eu trafod ar unwaith gyda’i Reolwr/Goruchwyliwr. Mae’n ddyletswydd ar weithwyr i hysbysu eu Rheolwr/Goruchwyliwr os ydynt yn amau eu cymhwysedd eu hunain i gyflawni dyletswydd. * **Dysgu a Datblygu:** Rhaid i’r holl staff gymryd rhan mewn prosiectau ymsefydlu ar lefel Gorfforaethol ac Adrannol a rhaid sicrhau bod unrhyw ofynion hyfforddiant statudol/gorfodol yn gyfredol ac wedi eu diweddaru. Lle ystyrir hynny’n briodol, bydd yn ofynnol i staff ddangos tystiolaeth o ddatblygiad proffesiynol parhaus. * **Arfarnu Perfformiad:** Rydym wedi ymrwymo i ddatblygu ein staff ac rydych chi’n gyfrifol am gymryd rhan mewn Adolygiad Perfformiad a Datblygiad Blynyddol ar gyfer y swydd. * **Iechyd a Diogelwch:** Mae gan holl weithwyr y sefydliad ddyletswydd gofal statudol am eu diogelwch personol eu hunain a diogelwch eraill a allai gael eu heffeithio gan eu gweithredoedd neu eu hesgeulustod. Mae’n ofynnol i ddeiliad y swydd gydweithio â’r rheolwyr i alluogi’r sefydliad i fodloni ei ddyletswyddau cyfreithiol ei hun ac i roi gwybod am unrhyw sefyllfaoedd peryglus neu offer diffygiol. Rhaid i ddeiliad y swydd gadw at bolisïau Rheoli Risg, Iechyd a Diogelwch a pholisïau cysylltiedig y sefydliad. * **Rheoli Risg:** Mae rheoli risg yn rhagweithiol yn un o elfennau safonol y rôl, ac mae'n gyfrifoldeb ar bob aelod o staff yn y sefydliad i sicrhau hyn ym mhopeth a wna. Mae hyn yn cynnwys asesu risg pob sefyllfa, cymryd camau priodol a rhoi gwybod am bob digwyddiad, perygl a damweiniau y bu ond y dim iddynt ddigwydd. * **Y Gymraeg:** Mae’n rhaid i bob gweithiwr gyflawni ei ddyletswyddau mewn modd sy’n cydymffurfio’n llawn â gofynion Cynllun Iaith Gymraeg y sefydliad, ynghyd ag achub ar bob cyfle i hyrwyddo’r Gymraeg wrth ddelio â’r cyhoedd. * **Llywodraethu Gwybodaeth:** Rhaid i ddeiliad y swydd fod yn ymwybodol bob amser o bwysigrwydd cynnal cyfrinachedd a diogelwch gwybodaeth a gesglir yn ystod cyflawni ei ddyletswyddau. Mewn llawer o achosion bydd hyn yn cynnwys mynediad at wybodaeth bersonol sy’n ymwneud â defnyddwyr gwasanaethau. * **Diogelu Data:** Rhaid i ddeiliad y swydd drin yr holl wybodaeth, p’un a yw honno’n wybodaeth gorfforaethol neu’n wybodaeth am staff neu gleifion, mewn modd cyfrinachol yn unol â darpariaethau’r Ddeddfwriaeth Gyffredinol ar Ddiogelu Data a Pholisi Sefydliadol.  Ystyrir unrhyw achos o dorri cyfrinachedd o’r fath yn drosedd ddisgyblu ddifrifol, a all arwain at ddiswyddo a/neu erlyniad o dan ddeddfwriaeth statudol gyfredol a Pholisi Disgyblu’r Bwrdd Iechyd neu’r Ymddiriedolaeth. * **Rheoli Cofnodion:** Fel gweithiwr y sefydliad hwn, mae deiliad y swydd yn gyfrifol yn ôl y gyfraith am yr holl gofnodion y mae’n eu casglu, yn eu creu neu’n eu defnyddio fel rhan o’i waith o fewn y sefydliad (gan gynnwys iechyd cleifion, iechyd neu anafiadau staff, materion ariannol, personol a gweinyddol), ar bapur neu ar gyfrifiadur. Ystyrir pob cofnod o’r fath yn gofnod cyhoeddus, ac mae gan ddeiliad y swydd ddyletswydd gyfreithiol i barchu cyfrinachedd defnyddwyr y gwasanaeth (hyd yn oed ar ôl i gyflogai adael y sefydliad). Dylai deiliad y swydd ymgynghori â’i reolwr os oes ganddo unrhyw amheuon ynghylch rheolaeth gywir cofnodion y mae’n gweithio gyda nhw. * **Cydraddoldeb a Hawliau Dynol:** Mae Dyletswydd Cydraddoldeb y Sector Cyhoeddus yng Nghymru yn gosod dyletswydd gadarnhaol ar y Bwrdd Iechyd/Ymddiriedolaeth i hybu cydraddoldeb i bobl â nodweddion gwarchodedig, fel cyflogwr ac fel darparwr gwasanaethau cyhoeddus. Mae naw nodwedd warchodedig: oedran, anabledd; ailbennu rhywedd; priodas a phartneriaeth sifil; beichiogrwydd a mamolaeth; hil; crefydd neu gredo; rhyw a chyfeiriadedd rhywiol. Mae’r Bwrdd Iechyd /Ymddiriedolaeth wedi ymrwymo i sicrhau na fydd unrhyw ymgeisydd am swydd na gweithiwr yn cael ei drin yn llai ffafriol oherwydd unrhyw un o’r nodweddion uchod. I’r perwyl hwn, mae gan y sefydliad Bolisi Cydraddoldeb a chyfrifoldeb pob gweithiwr yw cyfrannu at ei lwyddiant. * **Urddas yn y Gwaith:**  Mae’r sefydliad yn condemnio pob math o fwlio ac aflonyddu ac mae’n ymdrechu’n ddiwyd i geisio hyrwyddo gweithle lle mae gweithwyr yn cael eu trin yn deg a chydag urddas a pharch. Gofynnir i bob aelod o staff roi gwybod am unrhyw ffurf ar fwlio ac aflonyddu i’w Reolwr Llinell neu i unrhyw Gyfarwyddwyr yn y sefydliad. Ni fydd unrhyw ymddygiad amhriodol yn y gweithle yn cael ei oddef a bydd yn cael ei drin fel mater difrifol o dan Bolisi Disgyblu’r Bwrdd Iechyd / Ymddiriedolaeth. * **Gwiriad gan y Gwasanaeth Datgelu a Gwahardd:**  Ni fydd angen gwiriad gan y Gwasanaeth Datgelu a Gwahardd ar ddeiliad y swydd. * **Diogelu Plant ac Oedolion Bregus:** Mae’r sefydliad hwn wedi ymrwymo i ddiogelu plant ac oedolion sy’n agored i niwed.  O’r herwydd, mae’n rhaid i bob aelod o staff gwblhau hyfforddiant Diogelu Plant ac Oedolion a bod yn ymwybodol o’i gyfrifoldebau o dan Weithdrefnau Cymru Gyfan. * **Rheoli Heintiau:** Mae’r sefydliad wedi ymrwymo i fodloni ei rwymedigaethau i leihau heintiau. Mae’r holl staff yn gyfrifol am amddiffyn a diogelu cleifion, defnyddwyr gwasanaethau, ymwelwyr a chyflogeion rhag y risg o gael heintiau sy’n gysylltiedig â gofal iechyd. Mae’r cyfrifoldeb hwn yn cynnwys bod yn ymwybodol o gynnwys Polisïau a Gweithdrefnau Atal a Rheoli Heintiau’r Bwrdd Iechyd/Yr Ymddiriedolaeth a’u dilyn yn gyson. * **Dim Ysmygu:** Er mwyn rhoi’r cyfle gorau i’r holl gleifion, ymwelwyr a staff fod yn iach, mae holl safleoedd y Bwrdd Iechyd / Ymddiriedolaeth, gan gynnwys adeiladau a thiroedd, yn ddi-fwg. * **Datganiad Hyblygrwydd:**  Amlinellir dyletswyddau’r swydd yn y Swydd Ddisgrifiad ac ym Manyleb y Person a gellir eu newid gyda chytundeb y ddwy ochr o bryd i’w gilydd. | | | |